cyanic-selkie/wikianc huggingface dataset:
తమిళనాడులో హిందీ వ్యతిరేక ఉద్యమం
1937–40 ఉద్యమం
పాలక పక్షమైన కాంగ్రెస్ పార్టీ హిందీ అంశంపై విభజితమైంది. రాజాజీ, ఆయన మద్దతుదారులు హిందీకి అనుకూలంగా తమ విధానానికి కట్టుబడివుండిపోగా, ఎస్.సత్యమూర్తి, సర్వేపల్లి రాధాకృష్ణన్ వ్యతిరేకించారు. వారు హిందీని ఐచ్ఛికం చేయాలని, తద్వారా తల్లిదండ్రులు కావాలనుకుంటే విద్యార్థులను హిందీ నుంచి మినహాయించే వీలుంటుందని కోరారు. కానీ రాజాజీ తన వైఖరికి దృఢంగా కట్టుబడ్డారు. 1939లో వెళ్ళేకొద్దీ ఆందోళనలకు పోలీసుల ప్రతిస్పందన క్రూరం కావొచ్చింది. ఆందోళన కాలంలో 1198 మంది ఆందోళన కారులు అరెస్టు కాగా వారిలో 1179 మందికి శిక్ష పడింది. (వీరిలో 73 మంది మహిళలు, 32 మంది తమ తల్లుల్ని అంటిపెట్టుకున్న పిల్లలు). పెరియార్‌కు మహిళలను చట్ట వ్యతిరేక కార్యకలాపాలకు ప్రేరేపించినందుకు వెయ్యి రూపాయలు జరిమానా, సంవత్సరం కఠిన కారాగార శిక్ష విధించారు. (వైద్య కారణాలను పేర్కొంటూ ఆరు నెలలకే 1939 మే 22న ఆయనను విడుదల చేశారు), అణ్ణాదురైను 4 నెలల పాటు అరెస్టు చేశారు. 1939 జూన్ 7న అరెస్టైన ఆందోళనకారులను అందరినీ ఏ కారణాలు వివరించకుండా విడుదల చేశారు. రాజాజీ ఆందోళనకారుల వాదాలను వ్యతిరేకిస్తూ హిందుస్తానీ అనుకూల సమావేశాలు నిర్వహించారు. 1939 అక్టోబరు 29న భారతదేశం రెండవ ప్రపంచ యుద్ధంలో చేరుతున్నట్టు ఏకపక్షంగా వైశ్రాయ్ ప్రకటించినందుకు నిరసనగా కాంగ్రెస్ ప్రభుత్వం రాజీనామా చేసింది, మద్రాసు ప్రొవెన్షియల్ ప్రభుత్వాన్ని గవర్నర్ పాలనలో ఉంచారు. అక్టోబరు 31న పెరియర్ ఆందోళనను విరమిస్తూ, గవర్నర్‌ని తప్పనిసరి హిందీ ఉపసంహరించుకుంటూ ఉత్తర్వులివ్వమని కోరారు. 1940 ఫిబ్రవరి 21న గవర్నర్ ఎర్‌స్కిన్ తప్పనిసరి హిందీ బోధనను ఉపసంహరించుకుంటూ, దాన్ని ఐచ్ఛికం చేస్తూ పత్రికా ప్రకటన విడుదల చేశారు.
1946–50 ఆందోళనలు
1946-50 మధ్యకాలంలో పెరియార్ నాయకత్వంలో ద్రవిడర్ కళగం (డికె) హిందీకి వ్యతిరేకంగా చెదురుమదురు ఆందోళనలు కొనసాగించింది. పాఠశాలల్లో హిందీని తప్పనిసరి సబ్జెక్టుగా ప్రవేశపెట్టినప్పుడల్లా హిందీ వ్యతిరేక ఆందోళనలు సాగాయి, ఆ ప్రయత్నాన్ని అడ్డుకోవడంలో విజయం సాధించాయి. ఈ కాలంలో అతి తీవ్రమైన హిందీ వ్యతిరేక ఆందోళనలు 1948-50 కాలంలో జరిగాయి. భారతదేశం స్వాతంత్ర్యం పొందాకా 1947లో కేంద్రంలోని కాంగ్రెస్ ప్రభుత్వం అన్ని రాష్ట్రాలను పాఠశాలల్లో హిందీ బోధన తప్పనిసరి చేయమని కోరింది. మద్రాసు ప్రెసిడెన్సీలో ఒ.పి.రామస్వామి రెడ్డియార్ నేతృత్వంలోని కాంగ్రెస్ ప్రభుత్వం 1948-49 విద్యా సంవత్సరంలో హిందీని తప్పనిసరి చేసింది. పై తరగతులకు ప్రమోట్ కావడానికి కనీస మార్కును అర్హతగా ప్రవేశపెట్టారు. పెరియార్ మరోసారి హిందీ వ్యతిరేక ఉద్యమం ప్రారంభించారు. 1948 ఉద్యమాన్ని గతంలో హిందీ అనుకూల విధానం అనుసరించిన గత కాంగ్రెస్ జాతీయవాదులు ఎం.పి.శివజ్ఞానం, వి.కళ్యాణసుందరం కూడా మద్దతునిచ్చారు. 17 జూలైన డికె ఆధ్వర్యంలో హిందీ వ్యతిరేక అఖిల పక్ష సమావేశాన్ని తప్పనిసరి హిందీ బోధన వ్యతిరేకించేందుకు ఏర్పరిచింది. 1938-40 ఆందోళనలానే, ఈ ఆందోళనలో కూడా సమ్మెలు, నల్ల జెండా ప్రదర్శనలు, హిందీ వ్యతిరేక హిందీ వ్యతిరేక ఊరేగింపులు వంటివి జరిగాయి. అప్పటి భారత గవర్నర్ జనరల్ అయిన రాజాజీ ఆగస్టు 23న మద్రాసు సందర్శించేందుకు వచ్చినప్పుడు ఆయన పర్యటనని వ్యతిరేకిస్తూ డికె నల్ల జండాల ప్రదర్శన చేశారు. ఆగస్టు 27న పెరియార్, అణ్ణాదురై అరెస్ట్ అయ్యారు. ప్రభుత్వం హిందీపై తన వైఖరి మార్చుకోకపోవడంతో ఆందోళన కొనసాగింది. డిసెంబరు 18న పెరియార్, ఇతర ద్రవిడ కళగం నేతలు మళ్ళీ అరెస్ట్‌ అయ్యారు. ప్రభుత్వం, ఆందోళనకారుల మధ్య ఓ రాజీ కుదిరింది. ప్రభుత్వం ఆందోళనకారులపై చట్టపరమైన చర్యలు తీసుకోవడం ఆపుచేశారు, 1948 డిసెంబరు 26న ఆందోళన నిలిపివేశారు. క్రమంగా ప్రభుత్వం 1950-51 విద్యా సంవత్సరంలో హిందీ బోధనను ఐచ్ఛికం చేశారు. హిందీ బోధనను ఇష్టపడని విద్యార్థులు ఆ సమయంలో ఇతర పాఠశాల కార్యకలాపాల్లో పాల్గొనడానికి అనుమతించారు.
అధికారిక భాషలు, భారత రాజ్యాంగం
స్వతంత్ర భారత దేశానికి రాజ్యంగ నిర్మాణం చేసేందుకు 1946 డిసెంబరు 9న భారత రాజ్యాంగ అసెంబ్లీ ఏర్పడింది. భాష విషయంపై రాజ్యాంగ అసెంబ్లీలో తీవ్రమైన వాదాలు జరిగాయి. జాతీయ భాషను స్వీకరించడం, రాజ్యాంగం రాసేందుకు ఎంచుకునే భాష, రాజ్యాంగ అసెంబ్లీలో చర్చలకు ఉపయోగించాల్సిన భాష రాజ్యాంగ నిర్మాతలు చేసిన భాషాపరమైన చర్చల్లో ప్రధాన ప్రశ్నలు. ఒకవైపున హిందీ మాట్లాడే ప్రావిన్సులకు చెందిన అల్గు రాయ్ శాస్త్రి, పండిట్ రఘునాథ్‌ వినాయక్‌ ధులేకర్, బాలకృష్ణ శర్మ, పురుషోత్తమ్ దాస్ టాండన్, (అందరూ యునైటెడ్ ప్రావిన్సులకు చెందినవారే), బాబూనాథ్‌ గుప్త (బీహార్), హరి వినాయక్ పటాస్కర్ (బాంబే), రవిశంకర్ శుక్లా, సేథ్‌ గోవింద్ దాస్ (సెంట్రల్ ప్రావిన్సులు, బిరార్) ఉన్నారు. వీరు హిందీ అనుకూల సవరణలు ప్రతిపాదించి, హిందీని ఏకైక జాతీయ భాషగా స్వీకరించాలని వాదించేవారు. 1946 డిసెంబరు 10న ధులేకర్ మాట్లాడుతూ - హిందుస్తానీ తెలియని ప్రజలకు భారతదేశంలో నివసించే హక్కు లేదు. రాజ్యాంగాన్ని రూపకల్పన చేసేందుకు ఏర్పాటైన సభలో ఉండీ హిందుస్తానీ తెలియనివారు, ఈ అసెంబ్లీ సభ్యులుగా ఉండతగరు. వాళ్ళు అసెంబ్లీ విడిచి వెళ్ళడం ఉత్తమం అన్నారు.
కృష్ణమాచారి చేసిన ఈ కింది వ్యాఖ్యల్లో వారి భావాలు గమనించవచ్చు:
గతంలో మేము ఇంగ్లీష్ భాషపై అయిష్టత కలిగివుండే వాళ్ళం. దాని మీద నేనెందుకు అయిష్టత పెంచుకున్నానంటే - నాకు ఏమాత్రం అభిరుచీ లేని షేక్‌స్పియర్‌నీ, మిల్టన్‌ నీ చదువుకోవాల్సి వచ్చింది. మేము హిందీ బలవంతంగా నేర్చుకోవాల్సి వస్తే, నా వయసు కారణంగా నేను దాన్ని నేర్చుకోకపోవచ్చు, అంతేకాక నా మీద పెట్టే నిర్బంధం వల్ల కూడా నేను నేర్చుకోను. ఇలాంటి అసహనం వల్ల మనకు అవసరమైన బలమైన కేంద్రం-కేంద్రంలోని భాష మాట్లాడని ప్రజలపై బానిసత్వం అన్న భయం కూడా కలుగుతుంది. కనుక నా ఉత్తరప్రదేశ్‌ స్నేహితులు పూర్తి ఇండియా కావాలో, హిందీ-ఇండియా కావాలో తేల్చుకోవాలి. ఎంపిక వాళ్ళదే
మూడేళ్ళ చర్చల తర్వాత 1949 చివరిలో రాజీ కుదిరింది. దాన్ని మున్షీ-అయ్యంగార్ ఫార్ములా (కె.ఎం.మున్షీ, గోపాలస్వామి అయ్యంగార్ల పేర్ల మీద) గా పిలిచారు, ఇది అన్ని గ్రూపుల డిమాండ్లకూ నడుమ సయోధ్య తీసుకువచ్చింది. భారత రాజ్యాంగంలోని పదిహేడవ భాగం ఈ రాజీ ఫార్ములాకు అనుగుణంగా రాశారు. దానిలో జాతీయ భాష గురించి ఏ ప్రస్తావన లేదు. ఐతే యూనియన్‌ అధికార భాషలను మాత్రం నిర్వచించింది.: దేవనాగరి లిపిలోని హిందీ భాష భారత యూనియన్‌కు అధికార భాష అవుతుంది. పదిహేనేళ్ళ పాటు ఆంగ్లం అన్ని అధికారిక కార్యకలాపాలకు ఉపయోగిస్తారు (ఆర్టికల్ 343). ఐదు సంవత్సరాల తర్వాత హిందీని ఏకైక అధికారిక భాషగా చేసేందుకు, క్రమంగా ఆంగ్ల భాష ఉపయోగాన్ని తగ్గించడానికి మార్గాలను సూచించేందుకు భాషా కమిషన్‌ని ఏర్పాటుచేస్తారు. (ఆర్టికల్ 345). ఆంగ్లాన్ని అన్ని చట్టపరమైన, న్యాయపరమైన అవసరాలకు - కోర్టు కార్యకలాపాలు, బిల్లులు, చట్టాలు, రూల్స్, నిబంధనలు వంటివాటన్నిటికీ ఉపయోగిస్తారు (ఆర్టికల్ 344). రాష్ట్రాల నడుమ, రాష్ట్రాలకు కేంద్రానికి నడుమ అధికారిక కమ్యూనికేషన్‌ యూనియన్‌ అధికారిక భాషలోనే జరుగుతుంది (ఆర్టికల్ 348). హిందీ వాడకం, విస్తరణ వంటివాటికి సహకరించడం యూనియన్ విధి (ఆర్టికల్ 351).
1947 ఆగస్టు 15న భారతదేశం స్వతంత్రమైంది, 1950 జనవరి 26న భారత రాజ్యాంగం అమలులోకి వచ్చింది.
సర్గుజా లోక్‌సభ నియోజకవర్గం
సర్గుజా లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఛత్తీస్‌గఢ్ రాష్ట్రంలోని 11 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఎనిమిది అసెంబ్లీ స్థానాలు ఉన్నాయి.
లోక్‌సభ నియోజకవర్గం పరిధిలో అసెంబ్లీ స్థానాలు
సర్గుజా లోక్‌సభ నియోజకవర్గం షెడ్యూల్డ్ తెగల (ఎస్టీ) అభ్యర్థులకు రిజర్వ్ చేయబడింది.
మూలాలు
వర్గం:ఛత్తీస్‌గఢ్ లోక్‌సభ నియోజకవర్గాలు
ఎమ్.ఎస్ ధోని: ది ఆన్ టోల్డ్ స్టోరీ
ఎమ్.ఎస్ ధోని 2016లో విడుదలైన హిందీ సినిమా. భారత జాతీయ క్రికెట్ జట్టు మాజీ టెస్ట్, వన్డే, టి20 కెప్టెన్ మహేంద్ర సింగ్ ధోని జీవితం కథ ఆధారంగా ఫాక్స్ స్టార్ స్టూడియోస్, ఇన్స్పైర్డ్ ఎంట‌ర్‌టైన్‌మెంట్, ఫ్రైడే  ఫిలింవర్క్స్  బ్యానర్‌లపై అరుణ్ పాండే, ఫాక్స్ స్టార్  స్టూడియోస్ నిర్మించిన ఈ  సినిమాకు నీరజ్ పాండే దర్శకత్వం వహించాడు. సుశాంత్ సింగ్ రాజ్‌పుత్, దిశా పటాని, కియారా అద్వానీ, అనుపమ్ ఖేర్ ప్రధాన పాత్రల్లో నటించిన ఈ సినిమా సెప్టెంబర్ 30న విడుదలైంది.
కథ
రాంచీలో ఓ సాధారణ కుటుంబంలో జన్మించిన ధోని, రైల్వే టికెట్ కలెక్టర్ నుండి క్రికెటర్ కావాలన్నా లక్ష్యం వైపు ఎలా అడుగులు వేశాడు. టికెట్ కలెక్టర్‌గా జీవితం తనకు ఏం నేర్పింది. ఈ క్రమంలో ఆయనకు ఎదురైన సమస్యలెంటీ ? వాటిని ఎలా అధిగమించాడు అనేదే మిగతా సినిమా కథ.
బయటి లింకులు
వర్గం:హిందీ సినిమా
బ్లూ ప్లానెట్ ఎంటర్‌టైన్‌మెంట్
బ్లూ ప్లానెట్ ఎంటర్‌టైన్‌మెంట్, తెలుగు సినీ నిర్మాణ సంస్థ. మందాడి కిరణ్ రెడ్డి, సిహెచ్ భరత్ చౌదరి 2016లో హైదరాబాదు లో ఈ సంస్థను స్థాపించారు. ఈ సంస్థ తొలిసారిగా తేజ దర్శకత్వంలో నేనే రాజు నేనే మంత్రి అనే చిత్రాన్ని నిర్మించింది. ఇందులో రానా దగ్గుబాటి, కాజల్ అగర్వాల్, కేథరీన్ థెరీసా, నవదీప్ ప్రధాన పాత్రల్లో నటించారు.
ఇతర లంకెలు
వర్గం:సినీ నిర్మాణ సంస్థలు వర్గం:2016 స్థాపితాలు
గులాబీ నూనె
గులాబీ నూనె  ఒక ఆవశ్యక నూనె.గులాబీ నూనె సుగంధ భరితమైన సువాసనను కల్గి వుండును.అందుచే గులాబీ నూనెను సుగంధ తైలం అనికూడా అంటారు.గులాబీ నూనెను గులాబీ అత్తరు అనికూడా అంటారు.అత్తరు అనేది అరబ్భీ పదం. అత్తరు అనగా అరబ్బిలో సుగంధ తైలం. గులాబీ నూనెను ఆంగ్లంలో రోజ్ ఆయిల్  అంటారు.గులాబీ నూనెను కేవలం సుగంధద్రవ్యంగా/పెర్ఫ్యూమ్ గా మాత్రమే కాకూడా వైద్యములో కూడా ఉపయోగిస్తారు.గులాబీ తైలాన్ని గులాబీ పూల రెక్కల నుండి ఉత్పత్తి చేస్తారు.గులాబీ పూలల్లో పలురకాలు ఉన్నాయి.గులాబీ తైలాన్ని ఎక్కువగా డమాస్క్ రోజ్ నుండి ఇంకా మరికొన్ని రకాల నుండి సేకరిస్తారు.
పేరు వేనుక నేపధ్యం
గులాబీకి ఆంగ్ల పదమైన రోజ్ (rose) అనే మాట గ్రీకు లోని రోడేన్ నుండి తీసుకోబడింది.రోడెన్ అనగా ఎరుపు\పింకు అని ఆర్థం. పురాతన గులాబీ కెంపు వర్ణంలో వుండటం వలన ఆపేరు వచ్చింది. అనిసెన్నా అనే పెరిసియన్ భూతిక శాస్త్రవేత్త మొదట గులాబీ నుండి నూనెను స్వేదనక్రియ వలన ఉత్పత్తి చేసినట్లు తెలుస్తున్నది.1612లోనే పెరిసియా లోని శిరాజ్ లో గులాబీ డిస్టీలరు వున్నట్లు తెలుస్తున్నది.పెళ్ళి వేడుకల్లో సంతోష సూచకంగా గులాబీ పూలరెక్కలను మండపంలో చల్లేవారు.గులాబీని ప్రేమకి అప్యాయతకు గుర్తుగా, స్వచ్ఛతకు చిహ్నంగా భావిస్తారు.
మొదటగా భారత దేశంలో గులాబీ నూనె తయారీ
గులబీ అత్తరు లేదా గులాబీ తయారి గురించి ఒక కథ ప్రచారంలో ఉంది.సుల్తాను షాజహాన్ పెళ్ళి సమయంలో పూలతోట చుట్తు వున్న కందకంలోని నీళ్లలో గులాబీ పూలరెక్కులను చల్లరట సువాసనకై.ఎండవేడీకి నీళ్ళూ వేడెక్కి, ఆవేడికి పూలలోని నూనె పూలరెక్కలనుండి బయటికి వచ్చి నీళ్ళమీద వెదజల్లిందట.తేలియాడి మరింత పరిమళం పరిసరాలలో వ్యాపించింది.నీళ్ళలో విహారానికి వెళ్ళిన నవదంపతులు అదు గమనించి, ఆనూనెను పరిచారకులతో ఆనూనెను సేకరింప చేసారత.ఆవిధంగా గులాబీ అత్తరు తయారు చెయ్యడం భారతదేశంలో మొదలైనది.
గులాబీ మొక్క
గులాబీ రోజేసియే కుటుంబానికి చెందిన పొద వంటి మొక్క ముళ్ళు కల్గ్గి వుండును.ఆకుల అంచులు చీలి ముదురు ఆకుపచ్చగా వుండును.గులాబీలో దాదాపు 250 రకాలు ఉన్నాయి.గులాబీ బహువార్షిక మొక్క.దాదాపు 10-30 ఏళ్ళు పూల దిగుబడి ఇచ్చును.మొదటి సంవత్సరం పూష్పించదు.రెండవ సంవత్సరం కొద్దిగా పూలు పూచును.మూడో సంవత్సరం నుండి పూల దిగుబడి మొదలగును.అర ఎకర నేలలో 5 వేలమొక్కలను పెంచవచ్చు. సీజనుకు పూల దిగుబడి రెండు వేల పౌండ్ల పూలు. ఒక పౌండు నూనెకు 10వేల పౌండ్ల పూలు అవసరం. గులాబీ మొక్క పూర్తి వివరాలకై ప్రధాన వ్యాసం గులాబి  చూడండి
సాగు
డమాస్కస్ రోజ్ ను సిరియా, బల్గేరియా, టర్కీ, రష్యా, పాకిస్తాన్, భారతదేశం, ఉజ్బెకిస్తాన్, ఇరాన్, చైనాలలో అధికంగా సాగు చేస్తారు. క్యాబేజీ రోజ్ ను మోరోకో, ఫ్రాన్స్,, ఈజిప్టు లలో సాగు చేస్తారు.
గులాబీ తైలం ఉత్పాదక దేశాలు
ఒకప్పుడు గులాబీ నూనెను ఉత్పత్తి చెయ్యడంలో ఇండియా, పర్షియా, సిరియా,, ఒట్తోమన్ సామ్రాజ్యం పేరేనిక గన్నవి. బల్గేరియా లోని కజన్‌లక్ నగరానికి సమీపంలోని రోజ్ వ్యాలీ ప్రపంచంలోని అత్తరు ఉత్త్పతి స్థావరాలలో పేరెన్నిక కన్నది.ఇండియాలో మధ్య ప్రదేశ్ లోని కనౌజ్ అత్తరుల తయారీకి ప్రసిద్ధి.
గులాబీ తైలం
గులాబీ నూనె రంగు లేకుండా లేదా లేత పసుపు రంగులో వుండును. కొన్నిసార్లు ఆకుపచ్చని చాయను కూడా కల్గి వుండును.ఆహాల్లదకరమైన సువాసన కల్గి వుండును. గులాబీ తైలం చిక్కని ద్రవం.180 పౌండ్ల గులాబీలను స్వేదన క్రియ చేస్తే (60,000 పూలు) ఒక ఔన్సు (29.57మీ.లీ) గులాబీ తైలం/అత్తరు ఉత్పత్తి అగును.అనగా ఒక లీటరు అత్తరుకు 40 టన్నుల పూలు కావాలి. . గులాబీ నూనె మిగతా ఆవశ్యక నూనె కన్న భిన్నమైన, క్లిష్టమైన సుగంధ తైలం.గులాబీ నూనెలో దాదాపు 300 వరకు తెలిసిన సంయోగపదార్థాలు ఉన్నాయి.సాధారణ ఉష్ణోగ్రత వద్ద తెల్లని స్పటికాలు వున్న ద్రవంగా మారును.కొద్దిగా వేడి చేసిన స్పటికాలు మాయమగును.ఇడిచిక్కని ద్రవం.ఒక చుక్క నూనె రావటానికి ముప్పై పూలు లేదా రెండువేల పూరెక్కలు కావాలి.21 0C కన్న తక్కువ ఉష్ణోగ్రత వద్ద గులాబీ నూనెలో తెల్లని స్పటికరణ జరుగును.
నూనెలోని రసాయనపదార్థాలు
గులాబీ నూనె మిగతా ఆవశ్యక నూనె కన్న భిన్నమైన, క్లిష్టమైన సుగంధ తైలం.గులాబీ నూనెలో దాదాపు 300 వరకు తెలిసిన సంయోగపదార్థాలు ఉన్నాయి. గులాబీ నూనెలో దాదాపు 300 రకాల రసాయన సమ్మెళనాలు వున్నవి ఇవి ఆల్కహాలులు, పినోల్‌లు, అల్డిహైడులు, తదితరాలు.గులాబీ నూనెలో వుండు ప్రధాన రసాయన సమ్మేళనాలు సిట్రోనెల్లోల్, జెరానియోల్, నేరోల్, లినలూల్, పినైల్ ఇథైల్ ఆల్కహాల్, ఫార్నేసోల్, స్టేయారోప్టెన్, ఆల్ఫా పినెన్, బీటా పినేన్, ఆల్ఫా- టేర్పినోన్, లిమోనేన్, p-సైమెన్, కాంపెన్, బీటా-కారియో పైలేన్, నేరాల్, సెట్రోనేలైల్ అసిటేట్, యూజనోల్, మిథైల్ యూజనోల్, రోజ్ ఆక్సైడ్, ఆల్ఫా-డమస్ సేనోన్, బీటా- డమస్ సేనోన్, బెంజాల్డిహైడ్, బైంజైల్ ఆల్కహాల్, రోడినైల్ అసిటెట్, పినైల్ ఇథైల్ ఫార్మాట్ ఉన్నాయి.
డమస్కస్ గులాబీ నూనె లో సిట్రోనెల్లోల్, పినైల్ ఇథనోల్, జెరానియోల్. నేరోల్. ఫోర్నెసోల్, స్టేర్పోనేన్ ఎక్కువ ప్రమాణంలో వుండగా, స్వల్పం ప్రమాణంలో నోనలోల్, లినలూల్, నోననల్, పినైల్ ఆసిటాల్డిహైడ్, సిట్రాల్, కార్వోన్, సిట్రోనెలైల్ అసిటేట్, 2-పినైల్ మిథైల్ ఆసిటెట్, మైథైల్ యూజనోల్, యూజనోల్,, రోజ్ ఆక్సైడ్లులు ఉన్నాయి. గులాబీ నూనె ఉత్పత్తికై ప్రధానంగా డమాస్కస్ రోజ్ (damascena), క్యాబేజీ రోజ్ (centifolia) పూలను ఉపయోగిస్తారు. గులాబీ నూనెకు ప్రత్యేకమైన వాసనకు కారణం నూనెలోవున్న బెటా డమస్ సేనోన్, బెటా డమస్ కోన్, బెటా అయినోన్,, రోజ్ ఆక్సైడ్, ఇవన్నీ నూనెలో 1% కన్నా తక్కువగా వున్న నూనె వాసనను ప్రభావితంచేసేవిఇవే.
నూనె సంగ్రహణం
గులాబీలనుండి నూనెను ఆవిరి స్వేదన క్రియ/స్టీము డిస్టిలేసను ప్రక్రియ ద్వారా ఉత్పత్తి చేస్తారు.పూలను ఉదయం 8 గంటలలోపు సేకరిస్తారు.పూలనుండి అత్తరు దిగుమతి శాతం 0.02 -0.05 %. డిస్టిలేసను చేయుటకు ఇచ్చు నీటి ఆవిరి/స్టీము ఉష్ణోగ్రత మరింత ఎక్కువ లేకుండా జాగ్రత్త వహించాలి.లేనిచో గులాబీ నూనెలోని సువాసనపాడై ఫొయి నాసికరం నూనె ఏర్పడును. . గులాబి తైలాన్ని కేవలం స్టీము డిస్టిలేసను ప్రక్రియ ద్వారనే కాకుండా సాల్వెంట్ ఎజ్సుటాక్సను/ద్రావణి సంగ్రహణ పద్ధతిలో హెక్సేను లేదా పెంటెన్ అను హైడ్రోకార్బను ద్రవాన్ని ఉపయోగించి సంగ్రహణ చేస్తారు. మరో సంగ్రహణ విధానం లిక్విడ్ కార్బను ఏక్సుట్రాక్సను, సూపర్‌ క్రిటికల్ కార్బన్ డయాక్సైడ్ సంగ్రహణ విధానం.ద్రవ కార్బన్ డయాక్సైడ్, సూపర్‌క్రిటిక కార్బన్ డయాక్సైడ్ విధానాలు కేవలం ప్రయోగశాల పరిశోధనల స్థాయిలో ఉన్నాయి.వాణిజ్యస్థాయిలో ఉత్పత్తి చేసిన దాఖలాలు లేవు. గులాబీ నూనె మిగతా ఆవశ్యక నూనెల కన్న భిన్నమైన, క్లిష్టమైన సుగంధ తైలం.గులాబీ నూనెలో దాదాపు 300 వరకు తెలిసిన సంయోగపదార్థాలు ఉన్నాయి.
ఆవిరి స్వేదన ప్రక్రియ ద్వారా నూనె సంగ్రహణం
సాంప్రదాయ పద్ధతిలో సాధారణంగా రాగి పాత్రలో గులాబీ పూలను, నీటిని తీసుకుని వేడీ చేస్తారు.ఈ స్వేదన క్రియ 50-105 నిమిషాలు వుండవచ్చును.ఆవిరిగా మారిన పూలలోని రసాయనాలు, నీటి ఆవిరి ఒక గొట్టం ద్వారా కండెన్సరుకు వెళ్ళి చల్లబడి, ద్రవీకరణ చెందును.ద్రవీకరణ చెందిన నీటి, నూనె మిశ్రమాన్ని ఒక సెటిలింగు టాంకులో /పాత్రలో సేకరిస్తారు.నూనె నీటి పైభాగాన ప్రత్యేక మట్టంగా ఏర్పడును. సెటిలింగు పాత్రలో జమ అయిన నీట్లో, నీటిలో కరుగు స్వాభావం వున్న గులాబీ పూల రసాయనాలు కరగి వుండును.ఈ నీరు కొన్ని గులాబీ వాసన కారక రసాయనాలను (పెనే ఇథైల్ ఆల్కహాల్ వంటివి) కలిగి వుండును.అందుచే ఈ నీటిని తిరిగి స్వేదనక్రియచేసి ఆ రసాయన సమ్మేళనాలను వేరు చేసి తిరిగి నూనెలో కలిపేదరు, లేదా నీటిని రోజ్ వాటరు/పన్నీరుగా అమ్మకం చేస్తారు.
సాల్వెంట్ ఎక్సుట్రాక్సను విధానం
సాల్వెంట్ ఎక్సుట్రాక్సను విధానంలో కూడా గులాబీ పూల నుండి అత్తరును సంగ్రహిస్తారు.ఈ ప్రక్రియలో హెక్సేను అను హైడ్రోకార్బనును ద్రావణిగా ఉపయోగిస్తారు.ఈవిధానంలో నూనెలో సుగంధరసాయన సమ్మేళనాలతో పాటు మైనం, రంగు కారకాలు కూడా సంగ్రహింపబడును. ఈసంగ్రహణ సారాన్ని కాంక్రీట్  అంటారు.వాక్యూమ్ లో (పీడన రహిత స్థితి ) లో సాల్వెంట్+కాంక్రీట్ మిశ్రమాన్ని డిస్టిలుచేసి సాల్వెంట్ను వేరు చేస్తారు, ఇప్పుడు కాంక్రీట్ అనబడే చిక్కని పదార్థాన్ని ఆల్కహాల్ లో 40-50°Cవద్ద కరగిస్తారు.ఇప్పుడు ఆల్కహాల్ మిశ్రమాన్ని -5 °C వరకు శీతలీకరణ చేస్తారు.తక్కువ ఉష్ణోగ్రత వద్ద మైనపు పదార్హాలు అవక్షేపంగా ఆల్కహాల్ అడుగు భాగంలో చేరును, పైనున్న ఆల్కహల్ ను జాగ్రత్తగా ఫిల్టరు చేసి సేకరించిన అల్కహాల్_నూనె పదార్థాన్ని, తక్కువ ఉష్ణోగ్రత వద్ద వేడి చేసి మిశ్రమం నుండి ఆల్కహాల్ ను వేరుచేస్తారు. అల్కహాల్ తొలగించిన పదార్థాన్నిఅబ్‌సొల్యుట్  అంటారు.
గులాబీ నూనె వాడకం ముందు జాగ్రత్తలు
గులాబీ తైలం విషగుణాలులేని, ఇరిటేసన్ కల్గించని సురక్షితమైన సుగంధ తైలం.
ములాలు
వర్గం:నూనెలు వర్గం:ఆవశ్యక నూనెలు వర్గం:సుగంధ తైలాలు
సి.రంగరాజన్
thumb
1932లో జన్మించిన చక్రవర్తి రంగరాజన్ భారత దేశానికి చెందిన ఆర్థిక వేత్త. 1964లో పెన్సిల్వేనియా విశ్వవిద్యాలయం నుంచి ఆర్థిక శాస్త్రంలో పి.హెచ్.డి.పట్టా పొందినాడు. ఇతడు దశాబ్దం కాలానికి పైగా 1982 నుంచి 1991 వరకు భారతీయ రిజర్వ్ బాంక్కు డిప్యూటీ గవర్నర్ గా పనిచేశాడు. ఆ తర్వాత 1992 డిసెంబర్ 22 నుంచి 1997 డిసెంబర్ 21 వరకు రిజర్వ్ బ్యాంక్ గవర్నర్ గా పనిచేశాడు. 1997, నవంబర్ 24 నుంచి 2003, జనవర్ 3 వరకు ఆంధ్ర ప్రదేశ్ గవర్నర్ గాను పనిచేసాడు. ఆ తర్వాత 12 వ ఆర్థిక కమీషన్ చైర్మెన్ గా పదవి చేపట్టాడు. ప్రధానమంత్రి ఆర్థిక సలహా కౌన్సిల్ చైర్మెన్ పదవిలో కొనసాగి రాజీనామా చేశాడు. తాజాగా 2008, ఆగష్టు 13న రాజ్యసభకు నియమితుడయ్యాడు. ఆంధ్ర ప్రదేశ్ గవర్నర్ గా ఉన్న సమయంలో 1998 నుంచి 1999 వరకు ఒడిషా గవర్నర్ గా, 2001 నుంచి 2002 వరకు తమిళనాడు గవర్నరుగా అదనపు బాధ్యతల్ని చేపట్టాడు.
2002లో భారత ప్రభుత్వం అతనికి రెండో అత్యున్నత పౌర అవార్డు అయిన పద్మ విభూషణ్తో సత్కరించింది.
బయటి లింకులు
వర్గం:1932 జననాలు వర్గం:భారతీయ ఆర్థిక శాస్త్రవేత్తలు వర్గం:ఆంధ్రప్రదేశ్ గవర్నర్లు వర్గం:పద్మవిభూషణ పురస్కారం పొందిన ఆంధ్రప్రదేశ్ వ్యక్తులు వర్గం:రాజ్యసభ మాజీ సభ్యులు వర్గం:తమిళనాడు గవర్నర్లు వర్గం:ఆర్థిక శాస్త్రవేత్తలు
నెల్లికుదురు మండలం
నెల్లికుదురు మండలం, తెలంగాణ రాష్ట్రం, మహబూబాబాదు జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం తొర్రూరు రెవెన్యూ డివిజను లో భాగం. పునర్వ్యవస్థీకరణకు ముందు ఇది మహబూబాబాదు డివిజనులో ఉండేది.ఈ మండలంలో  17  రెవెన్యూ గ్రామాలు ఉన్నాయి.నిర్జన గ్రామాలు లేవు.మండల కేంద్రం నెల్లికుదురు.
మండల జనాభా
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం 2011 భారత జనగణన లెక్కల ప్రకారం మొత్తం మండల జనాభా 58,344 - పురుషులు 29,402 - స్త్రీలు 28,942.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 214 చ.కి.మీ. కాగా, జనాభా 56,476. జనాభాలో పురుషులు 28,457 కాగా, స్త్రీల సంఖ్య 28,019. మండలంలో 14,298 గృహాలున్నాయి.
వరంగల్ జిల్లా నుండి మహబూబాబాద్ జిల్లాకు మార్పు
లోగడ నెల్లికుదుర్ గ్రామం/మండలం వరంగల్ జిల్లా, మహబూబాబాద్ రెవిన్యూ డివిజను పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా నెల్లికుదుర్ మండలాన్ని (1+16) పదిహేడు గ్రామాలుతో కొత్తగా ఏర్పాటైన మహబూబాబాద్ జిల్లా పరిధిలో,అదే రెవిన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
సి.కె. ఎంటర్‌టైన్‌మెంట్స్
'''సి.కె. ఎంటర్‌టైన్‌మెంట్స్''', తెలుగు సినీ నిర్మాణ సంస్థ. సి. కళ్యాణ్ 2011లో హైదరాబాదు లో ఈ సంస్థను స్థాపించాడు. ఈ సంస్థ ద్వారా తొలిసారిగా సి. సుందర్ దర్శకత్వంలో వచ్చిన చంద్రకళ రూపొందింది.
ఇతర లంకెలు
వర్గం:సినీ నిర్మాణ సంస్థలు వర్గం:2011 స్థాపితాలు
వారసోని శాసనసభ నియోజకవర్గం
వారసోని శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం బాలాఘాట్ జిల్లా, బాలాఘాట్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
షేక్ మసూద్ బాబా
షేక్ మసూద్ బాబా శ్రీకాకుళ సాయుధ పోరాట యోధుడు. అతను ప్రజా ఉద్యమాల పట్ల గొప్ప ప్రేమతో ఆశతో ప్రత్యామ్నాయ రాజకీయాలు నిర్మించడానికి తపన పడిన వారిలో ఒకడు. అతని జీవితం గొప్ప నిజాయితీకి, నిబద్ధతకీ నిలువెత్తు ప్రతీక. అతను ‘బాబా’ గా సుపరిచితుడు.
జీవిత విశేషాలు
మసూద్ బాబా 1946లో అమీనాబీ, మస్తాన్ దంపతులకు గుంటూరు జిల్లాలోని రొంపిచర్ల గ్రామంలో జన్మించాడు. తన చిన్నతనంలో అతని తల్లిదండ్రులు జీననోపాధి వెదుక్కుంటూ విజయవాడలో స్థిరపడ్డారు. అయిదో తగగతి వరకూ చదువుకున్న అతను చిన్నతనం నుంచే మార్క్సిజం పట్ల అభిమానాన్ని పెంచుకున్నాడు.అతని చిన్నతనంలో విజయవాడ సూర్యారావు పేటలోని బెల్లం శోభనాద్రి గ్రంధాలయంలో సోవియట్ పుస్తకాల్లోని బొమ్మలు చూడ్డానికి వెళ్ళేవాడు. ఆవిధంగా క్రమంగా అతను కమ్యూనిస్ట్ సాహిత్యం చదవడానికి అలవాటు పడ్డాడు. అతను మొదట వివాహం చేసుకోవాలని అనుకోకపోయినా తర్వాత ఉద్యమంలో నష్టపోయిన కుటుంబానికి, బోయ కులానికి చెందిన ‘శీలం సౌదమణి’ని వివాహం చేసుకున్నాడు. వారి పెళ్ళికి ప్రముఖ కమ్యూనిస్ట్ నాయకుడు కొల్లా వెంకయ్య పెద్దగా వ్యవహరించాడు.
అతను టాక్సీ డ్రైవరుగా జీవితాన్ని ప్రారంభించి కార్మిక సంఘాలలో క్రియాశీలకంగా వుండేవాడు. ఉమ్మడి కమ్యూనిస్ట్ ఉద్యమం చీలిన తరువాత ఏర్పడిన సిపిఐ (ఎంఎల్‌)లో కె.జి.సత్యమూర్తి(శివసాగర్), కొండపల్లి సీతారామయ్య, రవూఫ్, నాగభూషణం పట్నాయక్, ముక్కు సుబ్బారెడ్డి, అప్పలసూరి, చౌదరి తేజేశ్వరరావు మొదలైన ప్రముఖ నాయకులతో కలిసి పనిచేశాడు. శ్రీకాకుళ ఉద్యమంలోకి వెళ్లేటప్పటికి అతని వయస్సు పద్దెనిమిది సంవత్సరాలు మాత్రమే. పార్వతీపురం కుట్ర కేసులో, వల్లూరు పూర్ణచంద్రరావు హత్య కేసులో 77వ నిందితుడిగా అరెస్టు కాబడి విశాఖపట్నం, కోరాపుట్, జయపూర్, మల్కన్ గిరి, విజయవాడ, బందరు మొదలైన జైళ్ళలో ఎనిమిది సంవత్సరాలు రిమాండ్ ఖైదీగా శిక్ష అనుభవించాడు. ఆ తరువాత సుమారు ఇరవై సంవత్సరాలు రహస్య జీవితం గడిపాడు. విశాఖ జైలులో వున్నప్పుడు సత్యమూర్తితో ఆతనికి సన్నిహిత సంబంధం ఏర్పడింది. అతని సాహచర్యంలో మసూద్ బాబా మార్క్సిస్ట్ సిద్ధాంతాన్ని అధ్యయనం చేశాడు. ఇతర మిత్రులతో కలిసి జైలు సంస్కరణల కోసం ఉద్యమం చేశాడు. ఆయనకి చాలా కాలం వరకు వర్గ స్పృహ తప్ప కుల నిర్మూలనా స్పృహ వుండేది కాదు. ఎప్పుడూ తనని తాను ఒక కార్మిక వర్గపు ఉద్యమకారుడిగానే భావించే బాబా ముస్లిం గా పిల్లలకు ఉర్దూ భాష నేర్పలేదు. ఏ రకమైన సామాజిక అస్తిత్వాన్ని చాటుకోలేదు. అయితే సత్యమూర్తి దళిత ఉద్యమం వైపు వచ్చాక బాబా క్రమంగా కొంత అస్తిత్వ స్పృహ వచ్చినదని చెప్పవచ్చు. ఇంతకాలం అంబేద్కర్ ని తెలుసుకోలేకపోవడం వలన సైద్ధాంతికంగా చాలా నష్టపోయామని ఆయన అంటుండేవాడు. ఒక ముస్లిం గా అతనిలో మైనారిటీ స్పృహతో పాటు వర్గ స్పృహ, కులనిర్మూలనా స్పృహ పెరిగాయి.
సత్యమూర్తి విప్లవోద్యమం నుంచి బయటకొచ్చాక మొదట కలుసుకున్నది బాబానే. ఆయన బతుకుదెరువుకోసం పాత అంబాసిడర్ కారు కొనుక్కుని దాని బాడుగతోనే జీవితాన్ని వెళ్ళదీశాడు. సత్యమూర్తిని బాబా తన కారులో రాష్ట్రమంతా తిప్పాడు. రహస్య జీవితం నుంచి బయటకొచ్చాక కూడా మసూద్ బాబా ఒకరకంగా వుద్యమ జీవితాన్నే గడిపినట్టు భావించాలి. విజయవాడ సున్నపు బట్టీల సెంటర్ అంటే ఉద్యకారుల షెల్టర్ జోన్ అని అనుకునే పరిస్థితి వుండేది. అందులో బాబా ఇల్లు ఉద్యమకారులకు నెలవు అని భావించేవారు. సమకాలీన రాజకీయాల పట్ల, ఉద్యమాలపట్ల మసూద్ బాబాకి స్పష్టమైన అవగాహన, నిశితమైన పరిశీలనా దృష్టి ఉండేవి. ఆయన అన్ని సామాజిక, ప్రజాస్వామిక ఉద్యమాలకు మద్దతు తెలుపుతూ యువకులలో చైతన్యాన్ని నింపేవాడు. సత్యమూర్తి ఉద్యమ వారసులతో ఏర్పడిన సంస్థ ‘సామాజిక విప్లవ వేదిక’కు ఆయన ముఖ్య సలహాదారుడిగా వ్యవహరించడం ఆయన నిత్య పోరాట పటిమకు తార్కాణం. ఆస్తులు పోగుచేసుకునే అవకాశం వొచ్చినా చాలీచాలని ఇంట్లో అరకొర సౌకర్యాలతో నిజాయితీగా బతికారు. పేదరికం లోనూ ఆయన తాను ఎన్నుకున్న మార్గాన్ని వీడలేదు. దుర్భర దారిద్ర్యం వొకవైపు, వెంటాడే అనారోగ్యం వొకవైపు బాబాని వేధించినా ఎప్పుడూ చెక్కుచెదరని నిబ్బరంతో, ఆత్మగౌరవంతో బతికాడు.
అంబేద్కర్ సూర్యుడు
బాబాతో చర్చించి సత్యమూర్తి ‘అంబేడ్కర్ సూర్యుడు’ పుస్తకం రాయడం విశేషం. ఆ పుస్తకాన్ని సత్యమూర్తి తనకెంతో ప్రియమైన మిత్రుడు బాబాతో ఆవిష్కరింప చెయ్యడం బాబా పట్ల శివసాగర్ కి వున్న గౌరవానికీ, ప్రేమకూ గుర్తు.
షేక్ మసూద్ బాబా 2018 ఆగస్టు 5న విజయవాడలో మృతి చెందారు.
బయటి లంకెలు
వర్గం:1946 జననాలు వర్గం:2018 మరణాలు వర్గం:నక్సల్బరీ ఉద్యమం వర్గం:ఉద్యమకారులు వర్గం:గుంటూరు జిల్లా కమ్యూనిస్టు నాయకులు
తూమాటి మాధవరావు
' తూమాటి మాధవరావు' ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఏకగ్రీవంగా ఎన్నికయ్యాడు.
జననం, విద్యాభాస్యం
తూమాటి మాధవరావు ఆంధ్రప్రదేశ్ రాష్ట్రం, ప్రకాశం జిల్లా,  వలేటివారిపాలెం మండలం, పోలినేనిపాలెం గ్రామంలో 28 జూన్ 1977లో జన్మించాడు. ఆయన ఎంఏ పోలిటికల్ సైన్స్ వరకు చదివాడు.
రాజకీయ జీవితం
తూమాటి మాధవరావు 1996 నుంచి 2000 వరకూ వార్త దినపత్రికలో పని చేశాడు.ఆయన 2005లో తెలుగుదేశం పార్టీతో తన రాజకీయ జీవితాన్ని ప్రారంభించి 2009లో రాష్ట్ర తెలుగు యువత ప్రధాన కార్యదర్శిగా నియమితుడై, టిడిపిలో క్రియాశీలకంగా పని చేసి 2009లో కాంగ్రెస్‌ పార్టీలో చేరి కందుకూరు నియోజకవర్గంలో కాంగ్రెస్‌ పార్టీ విజయానికి తన వంతు కృషి చేశాడు. ఆయన వై.యస్. రాజశేఖరరెడ్డి మరణం తరువాత వైఎస్సార్ కాంగ్రెస్ పార్టీలో చేరి కందుకూరు నియోజకవర్గ ఇన్‌ఛార్జిగా పని చేశాడు.
తూమాటి మాధవరావు 2014 అస్లెంబీ కందుకూరు నియోజకవర్గం నుంచి వైసిపి అభ్యర్థిగా పోటీ చేసేందుకు ప్రయత్నించాడు, కానీ టికెట్ దక్కలేదు. ఆ ఎన్నికల్లో వైసీపీ అభ్యర్థి పోతుల రామారావు గెలుపులో కీలకంగా పని చేశాడు. పోతుల రామారావు 2016లో టిడిపిలో చేరడంతో ఆయన మళ్లీ కందుకూరు నియోజకవర్గ ఇన్‌ఛార్జిగా పని చేశాడు. మాధవరావు 2019 వైసిపి టిక్కెట్‌ కోసం ఆశించినా దక్కలేదు, ఆ ఎన్నికల్లో వైసీపీ అభ్యర్థి మానుగుంట మహీధర్ రెడ్డి గెలుపులో కీలకంగా పని చేశాడు.
తూమాటి మాధవరావుకు 2021లో జరిగిన ఆంధ్రప్రదేశ్ శాసనమండలి ఎన్నికల్లో ప్రకాశం జిల్లా స్థానిక సంస్థల కోటాలో 13 నవంబర్ 2021న పార్టీ ఎమ్మెల్సీగా టికెట్ కేటాయించింది. ఆయన స్థానిక సంస్థల నుంచి శాసనమండలి సభ్యుడిగా 23 నవంబర్ 2021న నామినేషన్‌ దాఖలు చేశారు. ఆ స్థానికి ఒక్కరే నామినేషన్‌ వేయడంతో ఆయన ఎమ్మెల్సీగా ఏకగ్రీవంగా ఎన్నికై 8 డిసెంబర్ 2021న ఎమ్మెల్సీగా ప్రమాణస్వీకారం చేశాడు.
మూలాలు
వర్గం:1977 జననాలు వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
కొంగ
కొంగ (ఆంగ్లం Crane) ఒక రకమైన పక్షులు. ఇవి గ్రూయిఫార్మిస్ క్రమంలో గ్రూయిడే కుటుంబానికి చెందినవి. ఇవి పొడవైన కాళ్ళు, మెడ కలిగివుంటాయి. ఎగిరేటప్పుడు మెడను సాగదీస్తాయి. ఇవి ధ్రువప్రాంతాలు, దక్షిణ అమెరికా ఖండాలలో తప్ప ప్రపంచమంతా వ్యాపించాయి.
కొంగలలో చాలా జాతులు అంతరించిపోతున్నాయి.
వర్గీకరణ
ప్రస్తుతం జీవించియున్న కొంగలలో 4 ప్రజాతులు, 15 జాతులు ఉన్నాయి:
నంద్యాల జిల్లా
నంద్యాల జిల్లా ఇది ఆంధ్రప్రదేశ్‌లో జిల్లాల పునర్వ్యవస్థీకరణ 2022లో భాగంగా పాత కర్నూలు జిల్లాలో కొంత భూభాగంతో కొత్తగా ఏర్పడిన జిల్లా. జిల్లా కేంద్రం నంద్యాల. జిల్లాలో ఆపరేషన్ టైగర్ ప్రాజెక్టు కింద అభివృద్ధి చేసిన, ప్రపంచంలోకెల్లా పెద్దదైన, వన్యమృగ సంరక్షణ కేంద్రం (శ్రీశైలం - నాగార్జునసాగర్) ఉంది. శ్రీశైల క్షేత్రం, మంత్రాలయం, మహానంది అహోబిలం జిల్లాలో ప్రముఖ పుణ్యక్షేత్రాలు. కృష్ణా నదిపై ఇక్కడ నిర్మించబడ్డ శ్రీశైలం ఆనకట్ట దేశంలోని అతిపెద్ద వాటిలో ఒకటి. లక్షలాది ఎకరాలకు నీరందించడమే కాక, విద్యుదుత్పత్తిలో ఆంధ్ర ప్రదేశ్ రాష్ట్రానికే ప్రధాన వనరుగా ఉంది. చిత్రావతి, కుందేరు, పాపాఘ్ని, సగిలేరు, చెయ్యేరు నదులు నంద్యాల జిల్లాలో ప్రవహించే ప్రధాన నదులు. నల్లమల కొండలు ఈ జిల్లాలో విస్తారంగా వ్యాపించి ఉన్నాయి.
పేరు వ్యుత్పత్తి
నంద్యాల అనే పేరు "నంది ఆలయం" అనే పదం నుండి వచ్చింది. ఇక్కడా తొమ్మిది నంది దేవాలయాలు ఉన్నాయి. విజయనగర సామ్రాజ్యం కాలం నుండి ఈ దేవాలయాలకు ప్రాముఖ్యత ఉంది.
కొంగ
వర్గీకరణ
thumb|[[Grey Crowned Crane, Balearica regulorum]] thumb|right|A [[Blue Crane at Edinburgh Zoo in Scotland]] thumb|right|200px|తెల్లకొంగ thumb|right|200px|బూడిద రంగు కొంగ
నంద్యాల జిల్లా
చరిత్ర
జిల్లా పాత కర్నూలు జిల్లా నుండి ఏర్పడినందున కర్నూలు జిల్లా చరిత్రే దీనికి ఆధారం.
భౌగోళిక స్వరూపం
నంద్యాల జిల్లా 15° 27' 49 ఉత్తర అక్షాంశాలు, 78° 28' 43 తూర్పు రేఖాంశాల మధ్య ఉంది. జిల్లా సగటు ఎత్తు సముద్ర మట్టంపై 100 అడుగులు. ఈ జిల్లాకు ఉత్తరాన కృష్ణా నది, తెలంగాణ రాష్ట్రంలోని మహబూబ్ నగర్ జిల్లా, దక్షిణ సరిహద్దులో వైఎస్‌ఆర్, అనంతపురం జిల్లాలు, పశ్చిమాన కర్నూలు జిల్లా, తూర్పున ప్రకాశం జిల్లా సరిహద్దులుగా ఉన్నాయి. జిల్లా కేంద్రం నంద్యాల నుండి రాష్ట్ర రాజధాని అమరావతి 260 కి.మీ. దూరంలో ఉంది.
కొంగ
ఇవి కూడా చూడండి
వర్గం:పక్షులు
నంద్యాల జిల్లా
ఖనిజాలు
బేతంచెర్ల ప్రాంతంలో సున్నపు రాయి విరివిగా లభిస్తుంది.
పశుపక్ష్యాదులు
జిల్లాలోని రోళ్ళపాడు వన్యప్రాణి సంరక్షణ కేంద్రం అంతరించిపోతున్న బట్టమేక పక్షులకు ఆవాసము.
జనాభా గణాంకాలు
2011 జనాభా లెక్కల ప్రకారం జిల్లా జనాభా 17.818 లక్షలు,, విస్తీర్ణం 9682 చ.కి. కి.మీ.ఉంది.
వాతావరణం
జిల్లా వాతావరణం సాధారణంగా ఆరోగ్యకరమైనది. వర్షపాతం చాలా అరుదు మరియు భారీ మంచుతో గాలి తేలికగా ఉంటుంది. సంవత్సరం జిల్లా సాధారణ వర్షపాతం 724.9 మి.మీ. 2019-20లో 784.1 మి.మీ వర్షపాతం నమోదైంది.
రాజకీయ విభాగాలు
లోకసభ నియోజకవర్గం
శాసనసభ నియోజకవర్గాలు (7)
నీటిపారుదల
జిల్లా స్థూల పంటల విస్తీర్ణం 1.88 లక్షల హెక్టార్లు. 2019-20లో కాలువలు, ట్యాంకులు, బావులు మరియు ఇతర వనరుల ద్వారా సాగునీరు అందిస్తారు.
మూలాలు
వర్గం:ఆంధ్రప్రదేశ్ జిల్లాలు వర్గం:2022 స్థాపితాలు
కాట్రపల్లి (రాయపర్తి)
కాట్రపల్లి, తెలంగాణ రాష్ట్రం, వరంగల్ జిల్లా, రాయపర్తి మండలం లోని గ్రామం.
ఇది మండల కేంద్రమైన రాయిపర్తి నుండి 15 కి. మీ. దూరం లోను, సమీప పట్టణమైన వరంగల్ నుండి 48 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ గ్రామీణ జిల్లా లోకి చేర్చారు. ఆ తరువాత 2021 లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది. 2011 భారత జనగణన గణాంకాల ప్రకారం ఈ గ్రామం 615 ఇళ్లతో, 2395 జనాభాతో 994 హెక్టార్లలో విస్తరించి ఉంది. గ్రామంలో మగవారి సంఖ్య 1204, ఆడవారి సంఖ్య 1191. షెడ్యూల్డ్ కులాల సంఖ్య 458 కాగా షెడ్యూల్డ్ తెగల సంఖ్య 27. గ్రామం యొక్క జనగణన లొకేషన్ కోడ్ 578296 .పిన్ కోడ్: 506314.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప జూనియర్ కళాశాల రాయిపర్తిలోను, ప్రభుత్వ ఆర్ట్స్ / సైన్స్ డిగ్రీ కళాశాల తొర్రూరులోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల వరంగల్లో ఉన్నాయి.
ప్రభుత్వ వైద్య సౌకర్యం
కాట్రపల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సంచార వైద్య శాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో4 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు నలుగురు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
కాట్రపల్లిలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కాట్రపల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
కాట్రపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
కాట్రపల్లిలో ఈ కింది వస్తువులు ఉత్పత్తి అవుతున్నాయి.
చేతివృత్తులవారి ఉత్పత్తులు
కలప వస్తువులు, లోహ వస్తువులు
అఖిల భారత సాంకేతిక విద్యా మండలి
అఖిల భారత సాంకేతిక విద్యా మండలి( AICTE ) అనేది మానవ వనరుల అభివృద్ధి మంత్రిత్వ శాఖ, ఉన్నత విద్యా శాఖ ఆధ్వర్యంలో, చట్టబద్దమైన సంస్థ  సాంకేతిక విద్య కోసం జాతీయ స్థాయి కౌన్సిల్. ఇది నవంబరు 1945 లో మొదట సలహా సంఘంగా స్థాపించబడింది  తరువాత 1987 లో పార్లమెంటు చట్టం ద్వారా చట్టబద్ధమైన హోదా ఇవ్వబడింది, భారతదేశంలో సాంకేతిక విద్య  నిర్వహణ విద్యా వ్యవస్థ యొక్క సరైన ప్రణాళిక ఇంకా సమన్వయ అభివృద్ధికి ఏఐసీటీఈ  బాధ్యత వహిస్తుంది. ఏఐసీటీఈ తన చార్టర్ ప్రకారం గా భారతీయ సంస్థలలో నిర్దిష్ట కేటగిరీల కింద పోస్ట్ గ్రాడ్యుయేట్, గ్రాడ్యుయేట్ ప్రోగ్రామ్ లకు ఆధికారిక మైన గుర్తింపుని ఇస్తుంది'''. '''
ఇది 10 స్టాట్యుటోరీ బోర్డ్స్ ఆఫ్ స్టడీస్, అంటే ఇంజనీరింగ్ & టెక్నాలజీ, PG   రీసెర్చ్ ఇన్ ఇంజనీరింగ్ & టెక్నాలజీ మేనేజ్ మెంట్ స్టడీస్, ఒకేషనల్ ఎడ్యుకేషన్, టెక్నికల్ ఎడ్యుకేషన్, ఫార్మాస్యూటికల్ ఎడ్యుకేషన్, ఆర్కిటెక్చర్, హోటల్ మేనేజ్ మెంట్   క్యాటరింగ్ టెక్నాలజీ, ఇన్ఫర్మేషన్ టెక్నాలజీ, టౌన్ అండ్ కంట్రీ ప్లానింగ్ లో యుజి స్టడీస్ ద్వారా సాయపడుతుంది. ఎఐసిటిఈ తన కొత్త ప్రధాన కార్యాలయ భవనం, నెల్సన్ మండేలా రోడ్డు, వసంత్ కుంజ్, న్యూఢిల్లీ, 110 067 వద్ద ఉంది, దీనికి చైర్మన్, వైస్ చైర్మన్  సభ్య కార్యదర్శి యొక్క కార్యాలయాలు కూడా  ఉన్నాయి, అంతేకాక  దీనికి కాన్పూర్, చండీగఢ్, గుర్గావ్, ముంబై, భోపాల్, వడోదర, కోల్ కతా, గౌహతి, బెంగళూరు, హైదరాబాద్, చెన్నై తిరువనంతపురం లలో ప్రాంతీయ కార్యాలయాలు ఉన్నాయి
25 ఏప్రిల్ 2013 నాటి తీర్పులో సుప్రీంకోర్టు ఆధారంగా "ఏఐసీటీఈ చట్టం విశ్వవిద్యాలయ గ్రాంట్స్ కమిషన్ (యుజిసి) చట్టంలోని నిబంధనల ప్రకారం, కౌన్సిల్ కు ఎటువంటి అధికారం లేదు, ఇది విశ్వవిద్యాలయానికి అనుబంధంగా ఉన్న కళాశాలలపై ఎలాంటి ఆంక్షలు జారీ చేయడానికి లేదా అమలు చేయడానికి అధికారం కలిగి లేదు, ఎందుకంటే దాని పాత్ర మార్గదర్శకం   సిఫార్సులను అందించడం.మాత్రమే  తరువాత ఏఐసీటీఈ  జనవరి 2016 వరకు సంవత్సరం నుంచి సంవత్సర ప్రాతిపదికన టెక్నికల్ కాలేజీలను నియంత్రించడానికి సుప్రీం కోర్టు నుంచి అనుమతి పొందింది, ఏఐసీటీఈ అమొద విధానం తెలిపే చేతిపుస్తకం ప్రచురించటానికి   2016-17 విద్యాసంవత్సరం నుంచి  అన్ని భవిష్యత్తు సంఘటనలో మేనేజ్ మెంట్ తో సహా టెక్నికల్ కళాశాలలను ఆమోదించడానికి బ్లాంకెట్ అప్రూవల్ పొందింది. " .భారత ప్రభుత్వ నూతన విద్యా విధానంలో భాగంగా విశ్వ విద్యాలయ నిధుల సంఘం (యూజీసీ), అఖిల భారత సాంకేతిక విద్యా మండలి (ఏఐసీటీఈ) కలిసి పోను న్నాయి
లక్ష్యాలు
అఖిల భారత సాంకేతిక విద్యా మండలి 1987 ప్రకారం, నిబంధనలు  ప్రమాణాల ప్రణాళిక, సూత్రీకరణ   నిర్వహణ, పాఠశాల ఆధికారిక మైన గుర్తింపు  ద్వారా నాణ్యతా భరోసా, ప్రాధాన్యత ఉన్న ప్రాంతాలలో నిధులు, పర్యవేక్షణ పరీక్షల  మూల్యాంకనం, ధృవీకరణ సమానత్వాన్ని నిర్వహించడం దేశంలో సాంకేతిక విద్య యొక్క సమన్వయ సమగ్ర అభివృద్ధి నిర్వహణను నిర్ధారించడం మీద చట్టబద్ధ అధికారం ఏఐసీటీఈ  కు ఉంది. ఈ చట్టం యొక్క మాటల్లో:
ఏఐసీటీఈ బ్యూరోలు
ఏఐసీటీఈ కింది బ్యూరోలను కలిగి ఉంటుంది, అవి:
ప్రతి కార్యాలయానికి, సలహాదారుడు బ్యూరో హెడ్, టెక్నికల్ ఆఫీసర్లు ఇతర సపోర్టింగ్ స్టాఫ్ ద్వారా సాయం చేయబడతాయి. కౌన్సిల్ యొక్క మల్టీడింక్స్ టెక్నికల్ ఆఫీసర్  స్టాఫ్ డిప్యుటేషన్ పై లేదా ప్రభుత్వ డిపార్ట్ మెంట్ లు, యూనివర్సిటీ గ్రాంట్స్ కమిషన్, విద్యా సంస్థల నుంచి కాంట్రాక్ట్ పై ఉంటారు.
ఏఐసీటీఈ ద్వారా ఆమోదించబడిన సంస్థల పెరుగుదల
దేశంలో సాంకేతిక సంస్థల వృద్ధి సాంకేతిక సంస్థలలో వివిధ విద్యా కోర్సులలో సీట్ల పెరుగుదల
సంస్కరణలు
6 జూన్ 2017 న, ప్రధాన మంత్రి నరేంద్ర మోడీ, యూనివర్శిటీ గ్రాంట్స్ కమిషన్‌తో పాటు ఎఐసిటిఇని రద్దు చేసి, దాని స్థానంలో హీరా (ఉన్నత విద్యా సాధికారత నియంత్రణ సంస్థ (హీరా) అనే కొత్త సంస్థను ఏర్పాటు చేస్తామని ప్రకటించారు. ఈ రెండు సంస్థల కారణంగా ఉన్న మితిమీరిన నిబంధనలను సరళతరం చేయడానికి ఇది జరిగింది. నీతి ఆయోగ్, ప్రధాని కార్యాలయం ఆలోచనలపై రూపొందించిన ముసాయిదా ప్రకారం జాతీయ ఉపాధ్యాయ విద్యా మండలి కూడా హీరా ద్వారా విలీనం చేయాలని  యోచించింది.
కరోనా మహ్మరి వలన 2020-21 విద్యాసంవత్సరానికి చాలా ఆల్ ఇండియా టెస్టులు అంటే క్యాట్, ఎక్స్ ఏటీ, సీఎంఏటీ, ఏటీఎం, మ్యాట్, జీమ్యాట్ తో సంబంధిత రాష్ట్రాల  యొక్క కామన్ ఎంట్రెన్స్ టెస్ట్ యొక్క అర్హత పరీక్షలు జరగకపోవటం వలన ఈ మేనేజిమెంటు ఉన్నత విద్యలో ప్రవేశానికి డిగ్రీ మార్కుల ఆధారంగా ఎంబీఏ, పీజీడీఎం కోర్సుల్లో సీట్లు భర్తీ చేసేందుకు బిజినెస్‌ స్కూళ్లకు, మేనేజ్‌మెంట్‌ కోర్సులు నిర్వహిస్తున్న కాలేజీలకు అనుమతి ఇచ్చినది  అయితే ఏదైనా ప్రవేశ పరీక్షలో అర్హత సాధించిన విద్యార్ధులకు  మొదటి ప్రాధాన్యం ఇవ్వాలని, ఆ తరవాతే మిగిలిన సీట్లను డిగ్రీ మార్కుల ప్రతిభ ఆధారంగా భర్తీ చేయాలని సూచించినది.
బాహ్య లింకులు
వర్గం:Category:విద్యా డిగ్రీలు వర్గం:Category:సాంకేతిక వ్యవస్థలు వర్గం:Category:కళాశాలలు
మోహన్ భగవత్
మోహన్ భగవత్ పూర్తి పేరు మోహన్ మధుకర్ భగవత్. ఈయన రాష్ట్రీయ స్వయం సేవక్ సంఘ్ ప్రస్తుత సర్ సంఘ్ చాలక్. కె.ఎస్. సుదర్శన్ తర్వాత మార్చి 2009 లో ఆరవ సర్ సంఘ చాలక్ గా ఎంపికయ్యారు.
ప్రారంభ జీవితం
మోహన్ మధుకర్ భగవత్ అప్పటి బొంబాయి రాష్టం లోని  చంద్రపూర్ లో కార్హడే బ్రాహ్మణ మరాఠీ కుటుంబంలో జన్మించారు. ఈయన ఆర్ఎస్ఎస్ కార్యకర్తల కుటుంబం నుండి వచ్చారు. ఈయన తండ్రి మధుకర్ రావు భగవత్, చంద్రపూర్ లోని కార్యావాహా (కార్యదర్శి) గా, తరువాత గుజరాత్ లో ప్రాంత ప్రచారక్ గా పని చేశారు. అతని తల్లి మాలతి, ఆర్ఎస్ఎస్ అనుబంధ సంస్థ అయిన రాష్ట్రీయ సేవికా సమితి సభ్యురాలు.
విద్య
భగవత్ పాఠశాల విద్యను లోకమాన్య తిలక్ విద్యాలయంలో, చంద్రపూర్ లోని జనతా కళాశాల లో బిఎస్సి మొదటి సంవత్సరం పూర్తి చేసి, నాగ్‌పూర్‌ లోని ప్రభుత్వ పశువైద్య కళాశాల నుండి వెటర్నరీ సైన్సెస్ పశుసంవర్ధకంలో పట్టభద్రుడయ్యాడు. తరువాత వెటర్నరీ సైన్సెస్‌లో తన పోస్ట్‌గ్రాడ్యుయేట్ కోర్సు నుండి తప్పుకొని, తన పూర్తి సమయాన్ని 1975 చివరినాటికి ఆర్‌ఎస్‌ఎస్ ప్రచారక్ గా ప్రారంభించారు.
RSS తో అనుబంధం
భగవత్ 1977 లో మహారాష్ట్ర లోని అకోలా ప్రాంతానికి ప్రచారక్ గా వెళ్ళారు. నాగ్పూర్, విదర్భ ప్రాంతాలకు బాధ్యత వహించే సంస్థలో ఎదిగారు. అతను 1991 నుండి 1999 వరకు భారతదేశానికి అఖిల భారతీయ శారీరక్ ప్రముఖ్ గా పని చేశారు. తర్వాత అఖిల భారతీయ ప్రచారక్ ప్రముఖ్ గా పని చేశారు. 2000 సంవత్సరంలో నాల్గవ సర్ సంఘ చాలక్ రాజేంద్ర సింగ్ ఆర్ఎస్ఎస్ చీఫ్ పదవి నుండి, హెచ్. వి. శేషాద్రి ప్రధాన కార్యదర్శి పదవి నుండి వైదొలగాలని నిర్ణయించుకున్నప్పుడు, కె. ఎస్. సుదర్శన్ కొత్త చీఫ్ గా, భగవత్ 'సహకార్యవహా' గా (ప్రధాన కార్యదర్శి)ఎంపికయ్యారు.
సర్ సంఘ్ చాలక్
21 మార్చి 2009 న భగవత్ ఆర్‌ఎస్‌ఎస్ సర్ సంఘ్ చాలక్ (చీఫ్ ఎగ్జిక్యూటివ్) గా ఎన్నుకోబడ్డారు. జూన్ 2015 లో, వివిధ ఇస్లామిక్ ఉగ్రవాద సంస్థల నుండి అధిక ముప్పు ఉన్నందున, భగవత్‌కు రౌండ్-ది-క్లాక్ రక్షణ కల్పించాలని భారత ప్రభుత్వం కేంద్ర పారిశ్రామిక భద్రతా దళాన్ని (సిఐఎస్ఎఫ్) ఆదేశించింది. Z + VVIP భద్రతా కవర్ తో, భగవత్ ఈ రోజు అత్యంత రక్షిత భారతీయులలో ఒకరు.
రాష్ట్రపతి భవన్ కు ఆహ్వానం
2017 లో, అప్పటి రాష్ట్రపతి ప్రణబ్ ముఖర్జీ చేత రాష్ట్రపతి భవన్‌కు అధికారికంగా ఆహ్వానించబడిన మొదటి ఆర్‌ఎస్‌ఎస్ చీఫ్‌గా భగవత్ నిలిచారు. 2018 సెప్టెంబర్‌లో మోహన్ భగవత్ డిల్లీలోని విజ్ఞాన్ భవన్‌లో జరిగిన 3 రోజుల సమావేశానికి అధ్యక్షత వహించారు.
తెలంగాణలో విజయ సంకల్ప శిబిరం
మోహన్ భగవత్, 2019 డిసెంబర్ 24,25,26 తేదీలలో హైదరాబాద్ లోని మంగళంపల్లి లో మూడు రోజుల విజయ సంకల్ప శిబిరంలో పాల్గొని, సరూర్ నగర్ లో  జరిగిన ముగింపు కార్యక్రమం లో ప్రజలను ఉద్దేశించి ప్రసంగించారు.
రామ జన్మభూమి భూమి పూజ
2020లో రామజన్మభూమి అయిన అయోధ్య నగరం లో రామాలయ నిర్మాణ భూమి పూజలో పాల్గొన్నారు.
అవార్డులు, గుర్తింపులు
2017 లో, ప్రభుత్వ-జంతు, మత్స్య శాస్త్ర విశ్వవిద్యాలయం నాగ్‌పూర్‌ లో జరిగిన కాన్వొకేషన్ కార్యక్రమంలో మోహన్ భగవత్‌ గౌరవ డాక్టర్ ఆఫ్ సైన్స్ డిగ్రీని పొందాడు.
మూలాలు
వర్గం:సంఘ్ పరివార్ వర్గం:రాష్ట్రీయ స్వయంసేవక్ సంఘ్
వడ్డే రమేష్
వడ్డే రమేశ్  (అక్టోబరు 11, 1947 - నవంబరు 21, 2013) ప్రముఖ తెలుగు సినీ నిర్మాత.
జననం
1947, అక్టోబరు 11 న కృష్ణా జిల్లా, యలమర్రులో జన్మించారు.
నేపధ్యము
విజయమాధవి పిక్చర్స్ అధినేతగా ప్రసిద్ధి గాంచిన ఆయన తెలుగులో నిర్మించిన తొలి చిత్రం పాడవోయి భారతీయుడా. అలాగే హిందీలో తొలి చిత్రం 'సున్హేరా సంసార్' నిర్మించారు.ఆయన నిర్మించిన బొబ్బిలిపులి చిత్రం తెలుగు నాట ఘన విజయం సాధించింది. విజయమాధవి పిక్చర్స్ పతాకంపై వడ్డే రమేశ్ నిర్మించిన అనేక చిత్రాలు విశేషాదరణను చూరగొన్నాయి... 'బొబ్బిలిపులి' స్వర్ణోత్సవ చిత్రంగా రికార్డ్ సృష్టించగా, రమేశ్ నిర్మించిన కటకటాల రుద్రయ్య, రంగూన్ రౌడీ వంటి చిత్రాలు రజతోత్సవాలు జరుపుకున్నాయి.
1947 అక్టోబరు 11న కృష్ణాజిల్లా యలమర్రు గ్రామంలో జన్మించారు. సినిమారంగంపై మక్కువతో చిత్రసీమలో అడుగు పెట్టిన రమేశ్ మొదట 'సున్హేరా సంసార్' అనే హిందీచిత్రాన్ని నిర్మించారు. తెలుగులో ఘనవిజయం సాధించిన పండంటి కాపురం ఆధారంగా ఆదుర్తి సుబ్బారావు దర్శత్వంలో ఈ హిందీ చిత్రం రూపొందింది. తెలుగులో ఆయన నిర్మించిన తొలిచిత్రంపాడవోయి భారతీయుడా. తరువాత అక్కినేని హీరోగా ఆత్మీయుడు నిర్మించారు. దాసరి దర్శకత్వంలో కృష్ణంరాజు హీరోగా రమేశ్ నిర్మించిన 'కటకటాల రుద్రయ్య, రంగూన్ రౌడీ' చిత్రాలు అద్భుత విజయం సాధించాయి. ఈ చిత్రాల విజయంతో తన ప్రస్థానాన్ని అప్రహతిహతంగా కొనసాగించారు.
ఘట్టమనేని కృష్ణతో "విశ్వనాథ కథానాయకుడు", చిరంజీవితో "లంకేశ్వరుడు" వంటి భారీ బడ్జెట్ చిత్రాలను తెరకెక్కించారు. వడ్డే రమేశ్ తనయుడు వడ్డే నవీన్ కూడా కథానాయకునిగా తెలుగువారికి సుపరిచితమే.! నవీన్ హీరోగా నటించిన "లవ్ స్టోరీ99" చిత్రానికి వడ్డే రమేశ్ నిర్మాణ బాధ్యతలు చేపట్టారు. "కలహాల కాపురం", "తిరుగుబాటు", "దుర్గాదేవి", "ఏడుకొండల స్వామి" వంటి చిత్రాలనూ ఆయన నిర్మించారు. దాసరి నారాయణరావుతో రమేశ్ బంధం విడదీయలేనిది. దాసరి దర్శకత్వంలోనే అద్భుతమైన చిత్రాలను నిర్మించారు రమేశ్.. దాసరి నూరవ చిత్రం 'లంకేశ్వరుడు'ను కూడా రమేశ్ నిర్మించడం విశేషం. రమేశ్ ఎన్ని చిత్రాలు నిర్మించినా, 'బొబ్బిలిపులి' నిర్మాతగా జనం మదిలో ముద్రవేశారాయన.
ప్రముఖ నటుడు వడ్డే నవీన్ ఈయన పుత్రుడే.
మరణం
ఇతను 2013, నవంబరు 21 న క్యాన్సర్ వ్యాధితో మరణించారు.
బయటి లంకెలు
వర్గం:1947 జననాలు వర్గం:2013 మరణాలు వర్గం:తెలుగు సినిమా నిర్మాతలు వర్గం:హిందీ సినిమా నిర్మాతలు
కె.బి.కె.మోహన్ రాజు
కె.బి.కె.మోహన్ రాజు (మార్చి 23, 1934 - మార్చి 16, 2018) సినిమా నేపథ్యగాయకుడు, ఆకాశవాణి, దూరదర్శన్ కళాకారుడు. ఈయన పూర్తి పేరు కొండా బాబూ కృష్ణమోహన్ రాజు.
జననం - విద్యాభ్యాసం
ఇతడు 1934, మార్చి 23న ఉషాకన్య, శేషయ్య దంపతులకు విజయవాడలో జన్మించాడు. ఇతని విద్యాభ్యాసం విజయవాడలో ఎస్.ఆర్.ఆర్.& సి.వి.ఆర్. ప్రభుత్వ కళాశాలలో జరిగింది.
ఉద్యోగం - నివాసం
హైదరాబాదులో ఎలెక్ట్ర్తిసిటీ బోర్డులో ఉద్యోగంలో చేరి అసిస్టెంట్ సెక్రెటరీ హోదాలో పదవీవిరమణ చేశాడు. ప్రస్తుతం హైదరాబాదులో స్థిరనివాసం ఏర్పరచుకున్నాడు.
సినిమా రంగం
ఇతడు పాడిన సినిమా పాటల పాక్షిక జాబితా:
లలిత సంగీతం
ఇతడు ఆకాశవాణి, దూరదర్శన్‌లలో పాడిన కొన్ని పాటల వివరాలు:
ఇతర లంకెలు
వర్గం:తెలుగు సినిమా సంగీత దర్శకులు వర్గం:తెలుగు సినిమా నేపథ్యగాయకులు వర్గం:కృష్ణా జిల్లా గాయకులు వర్గం:ఆకాశవాణి కళాకారులు వర్గం:1934 జననాలు వర్గం:2018 మరణాలు వర్గం:కృష్ణా జిల్లా సినిమా సంగీత దర్శకులు వర్గం:కృష్ణా జిల్లా ఆకాశవాణి కళాకారులు
సుద్దాల దేవయ్య
సుద్దాల దేవయ్య తెలంగాణ రాష్ట్రానికి చెందిన రాజకీయ నాయకుడు. ఆయన 1994లో కరీంనగర్ జిల్లా నారెళ్ల శాసనసభ నియోజకవర్గం నుండి ఎమ్మెల్యేగా గెలిచి, టీడీపీ ప్రభుత్వంలో మంత్రిగా పనిచేశాడు.
రాజకీయ జీవితం
సుద్దాల దేవయ్య తెలుగుదేశం పార్టీ ద్వారా రాజకీయాల్లోకి వచ్చి, అంతర్గాం గ్రామా సర్పంచ్‌గా, 1982లో తెలుగుదేశం పార్టీలో చేరి 1987లో కరీంనగర్ జిల్లా పరిషత్ ఛైర్మన్‌గా పనిచేసి 1994, 1999లో జరిగిన అసెంబ్లీ ఎన్నికల్లో నేరెళ్ల శాసనసభ నియోజకవర్గం నుండి ఎమ్మెల్యేగా గెలిచి ఉమ్మడి ఆంధ్రప్రదేశ్‌లో టీడీపీ హయాంలో రాష్ట్ర సహకార శాఖ, కార్మిక శాఖ మంత్రిగా పనిచేశాడు. ఆయన 2004లో ఓడిపోయి, 2009లో చొప్పదండి నియోజకవర్గం నుండి పోటీ చేసి ముదుసరి ఎమ్మెల్యేగా అసెంబ్లీకి ఎన్నికయ్యాడు.
మూలాలు
వర్గం:భారతీయ జనతా పార్టీ రాజకీయ నాయకులు వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (2009)
టిడిజె నాగభూషణం
టిడిజె నాగభూషణం (1928 ఫిబ్రవరి 17- 2016 సెప్టెంబరు 5) తెలంగాణకు చెందిన వ్యవసాయ ఆర్థికవేత్త 1950లలో ఆంధ్ర విశ్వవిద్యాలయంతో అనుబంధం కలిగి ఉన్నాడు, ఆ తర్వాత 1960ల నుండి ఆచార్య ఎన్.జి. రంగా వ్యవసాయ విశ్వవిద్యాలయ పరిధిలోని బాపట్లలోని వ్యవసాయ కళాశాల లో పనిచేశాడు. వ్యవసాయ ఆర్థిక శాస్త్రానికి సంబంధించి కొంతకాలంపాటు పరిశోధనా కథనాలు రాశాడు.
జననం
నాగభూషణం 1928 ఫిబ్రవరి 17న తెలంగాణ రాష్ట్ర రాజధాని హైదరాబాదు లో జన్మించాడు.
విద్య, వృత్తి
నాగభూషణం 1960లలో నేషనల్ క్యాడెట్ కార్ప్స్‌లో లెఫ్టినెంట్‌గా కూడా ఉన్నాడు. అగ్రికల్చరల్ ఎకనామిక్స్ ఆఫ్ ది ఇండియన్ సొసైటీ సభ్యుడిగా, 1979 సంవత్సరంలో దాని ఎగ్జిక్యూటివ్ కమిటీకి కూడా ఎన్నికయ్యాడు
మరణం
నాగభూషణం 2016, సెప్టెంబరు 5న హైదరాబాదులో మరణించాడు.
హీరాబెన్ మోదీ
హీరాబెన్ మోదీ (1923 జూన్ 18 - 2022 డిసెంబరు 30) (గుజరాతి: હીરાબેન મોદી) భారతదేశ ప్రధానమంత్రి నరేంద్ర మోదీ తల్లి. 2022 జూన్ 18న శత వసంతంలోకి అడుగుపెట్టారు.
వార్తల్లో వ్యక్తిగా
తన భర్త మరణం తర్వాత, హీరాబెన్ మోదీ తన చిన్న కొడుకు పంకజ్ మోదీ ఇంటికి మారింది. ఆమె 2016 మేలో మొదటిసారి ఢిల్లీలోని నరేంద్ర మోదీ అధికారిక నివాసాన్ని సందర్శించారు. ఆయన పలుమార్లు దీవెనలకై గాంధీనగర్‌లోని తన తల్లి దగ్గరికి వెళ్ళివస్తుంటారు. 2016 నవంబరులో పాత కరెన్సీ నోట్లను బ్యాన్ చేయడం(Demonetization)పై తన కుమారుడి నిర్ణయానికి మద్దతుగా ఆమె ATM క్యూలో నిలబడి అందరిని ఆకట్టుకుంది. 2019 లోక్‌సభ ఎన్నికల్లో తన కుమారుడికి ఓటు వేయాలని హీరాబెన్ మోదీ ప్రచారం చేయడమేకాక 99 ఏళ్ల వయసులో కూడా ఆమె ఓటు వేశారు.
మరణం
వంద ఏళ్ల హీరాబెన్ మోదీ అనారోగ్యంతో అహ్మాదాబాద్ లోని ఆస్పత్రిలో చికిత్సపొందుతూ 2022 డిసెంబరు 30న కన్నుమూసింది.
మూలాలు
వర్గం:శతాధిక వృద్ధురాలు వర్గం:1923 జననాలు వర్గం:2022 మరణాలు
కటంగి శాసనసభ నియోజకవర్గం
కటంగి శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం బాలాఘాట్ జిల్లా, బాలాఘాట్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
మోతె శ్రీలత రెడ్డి
మోతె శ్రీలత రెడ్డి తెలంగాణ రాష్ట్రానికి చెందిన రాజకీయ నాయకురాలు. ఆమె హైదరాబాదు మహానగరపాలక సంస్థ (జీహెచ్ఎంసీ) డిప్యూటీ మేయర్‌గా 2021, ఫిబ్రవరి 11న బాధ్యతలు చేపట్టింది.
రాజకీయ జీవితం
మోతె శ్రీలత రెడ్డి తెలంగాణ ఉద్యమంలో చురుగ్గా పాల్గొన్న తెలంగాణ ట్రేడ్‌ యూనియన్‌ సెల్‌ (టీటీయూసీ) రాష్ట్ర అధ్యక్షుడు మోతె శోభన్‌రెడ్డి భార్య. ఆమె 2002లో తార్నాక డివిజన్‌ నుంచి టీఆర్‌ఎస్‌ పార్టీ తరపున కార్పొరేటర్‌గా పోటీ చేసి ఓడిపోయింది. శ్రీలత రెడ్డి టీఆర్ఎస్ పార్టీ మహిళా విభాగం ప్రధాన కార్యదర్శిగా ఉంటూ తెలంగాణ ఉద్యమంలో సకల జనుల సమ్మె, వంటావార్పు, మిలియన్‌ మార్చి‌, రైల్‌రోకో, చలోడిల్లీ వంటి పార్టీ కార్యక్రమాల్లో పాల్గొన్నది.
మోతె శ్రీలత రెడ్డి 2020లో జరిగిన గ్రేటర్ హైదరాబాద్ మున్సిపల్ కార్పొరేషన్ ఎన్నికల్లో తార్నాక డివిజన్‌ నుంచి టీఆర్‌ఎస్‌ పార్టీ తరపున కార్పొరేటర్‌గా పోటీ చేసి గెలిచి 2021 ఫిబ్రవరి 11న గ్రేటర్ హైదరాబాద్ డిప్యూటీ మేయర్‌గా బాధ్యతలు చేపట్టింది.
మూలాలు
వర్గం:తెలంగాణ రాష్ట్ర సమితి రాజకీయ నాయకులు
బిమల్ జలాన్
thumb|బిమల్ జలాన్ బిమల్ జలాన్ భారతదేశానికి చెందిన ఆర్థికవేత్త. ఇతడు భారతీయ రిజర్వ్ బాంక్కు రెండు పర్యాయాలు గవర్నర్ గా పనిచేసాడు. 2000 నవంబర్ 22 నుంచి 2002 నవంబర్ 21 వరకు ప్రథమ పర్యాయం, మళ్ళీ 2002 నవంబర్ 22 నుంచి 2004 సెప్టెంబర్ 6 వరకు పనిచేసి ప్రస్తుత గవర్నర్ వై. వేణుగోపాలరెడ్డికి పదవి అప్పగించాడు. బిమల జలాన్ గవర్నర్ గా ఉన్న సమయంలోనే మనదేశంలో ప్రస్తుతం వాడకంలో ఉన్న రూ.1000 నోటు విడుదల కాబడింది. . 2003 లోనే జలాన్ భారత దేశ పార్లమెంటు ఎగువసభ అయిన రాజ్యసభకు రాష్ట్రపతి చే నామినేట్ కాబడినాడు.
జీవితం
బిమల్ జలాన్, 1941 జూలై 3న కోల్‌కతలో జన్మించాడు. ఈయన తండ్రి కృష్ణ నంద జలాన్, తల్లి జానకీ దేవి జలాన్. కొల్‌కతాలోని ప్రెసిడెన్సీ కళాశాలలో, విదేశాలలో కేంబ్రిడ్జి, ఆక్స్‌ఫర్డ్ విశ్వవిద్యాలయాలలో విద్యనభ్యసించాడు. వృతి రీత్యా ఆర్థికవేత్త అయిన జలాన్ భారత ప్రభుత్వపు పలు పరిపాలన, సలహా పదవులు చేపట్టినాడు. 1980 ప్రాంతంలో ప్రధాన ఆర్థిక సలహాదారుడిగా, 1985 నుంచి 1989 వరకు ఆర్థిక మంత్రిత్వ శాఖలో ఆర్థిక కార్యదర్శిగా పదవిని నిర్వహించాడు. రిజర్వ్ బ్యాంక్ యొక్క కేంద్రీయ బోర్డు డైరెక్టర్టలో ఒకడుగా, 1991-1992 ప్రాంతంలో ప్రధానమంత్రి ఆర్థిక సలహా మండలి చైర్మెన్ గా పదవులు పొందినాడు. ప్రపంచ బ్యాంకు, అంతర్జాతీయ ద్రవ్య నిధి సంస్థ బోర్డులకు భారతదేశం తరఫున ఎగ్జిక్యూటివ్ డైరెక్టర్ గా పనిచేశాడు. రిజర్వు బ్యాంక్ గవర్నర్ గా పదవి చేపట్టే నాటికి బిమల్ జలాన్ ప్రణాళికా సంఘం యొక్క కార్యదర్శిగా పనిచేస్తున్నాడు.
మూలాలు
వర్గం:1941 జననాలు వర్గం:భారతీయ ఆర్థిక శాస్త్రవేత్తలు వర్గం:ఆర్థిక శాస్త్రవేత్తలు వర్గం:రాజ్యసభ మాజీ సభ్యులు
పెళ్ళి కాని పెళ్ళి
పెళ్ళి కాని పెళ్ళి 1977 అక్టోబర్ 7న ఆదిరాజా ప్రొడక్షన్స్ పతాకంపై విడుదలైన తెలుగు సినిమా.
పాటలు
ఈ సినిమాలోని పాటలకు దాశరథి సాహిత్యం, సత్యం సంగీతం అందించగా బాలసుబ్రహ్మణ్యం, జానకి, సుశీల, కె.బి.కె.మోహన్‌రాజు పాడారు.
మౌలానా ఆజాద్ జాతీయ ఉర్దూ విశ్వవిద్యాలయం
మౌలానా ఆజాద్ జాతీయ ఉర్దూ విశ్వవిద్యాలయం తెలంగాణ రాష్ట్రంలోని హైదరాబాదు నగరంలో ఉన్న కేంద్రీయ విశ్వవిద్యాలయం. భారతదేశ తొలి విద్యాశాఖ మంత్రి, భారత స్వాతంత్ర్య పోరాటంలో పాల్గొన్న స్వాతంత్ర్య సమరయోధుడు, ఇస్లాం-ఉర్దూ సాహిత్య పండితుడైన మౌలానా అబుల్ కలామ్ ఆజాద్ పేరును విశ్వవిద్యాలయానికి పెట్టారు. 2015లో ఆంధ్రప్రదేశ్‌ రాష్ట్రంలోని కర్నూలు నగరంలో రెండవ ఉర్దూ విశ్వవిద్యాలయం ఏర్పాటుచేసేవరకు ఇది భారతదేశంలోని ఏకైక ఉర్దూ విశ్వవిద్యాలయంగా ఉంది.
ప్రాంగణం
హైదరాబాదులోని గచ్చిబౌలి లోని 200 ఎకరాల విస్తర్ణంలో విశ్వవిద్యాలయం ఉంది. అఖిల భారత అధికార పరిధితో పార్లమెంటు చట్టం ద్వారా 1998, జనవరిలో ఈ విశ్వవిద్యాలయం స్థాపించబడింది. ఉర్దూ భాషను ప్రోత్సహించడం, సాంప్రదాయ, దూరవిద్య విధానం ద్వారా ఉర్దూ మాధ్యమంలో వృత్తి, సాంకేతిక విద్యను అందించడం ఈ విశ్వవిద్యాలయ ప్రధాన లక్ష్యం. ఈ ప్రాంగణం ప్రకృతి అందాలతో, అందమైన రాతి నిర్మాణాలతో కూడి ఉంది. దేశంలోని వివిధ రాష్ట్రాలనుండి విద్యార్థులు, సిబ్బంది ఈ విశ్వవిద్యాలయానికి వచ్చారు. నేషనల్ అసెస్‌మెంట్, అక్రిడిటేషన్ కౌన్సిల్ (ఎన్‌ఐఏసి) ఈ విశ్వవిద్యాలయానికి "ఎ" గ్రేడ్‌ను ప్రదానం చేసింది.